**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2022. március 29-i ülésére**

**Tájékoztató kulturális intézmények pályázaton történő részvételéről**

A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja kimondja, hogy a Gazdasági és Jogi Bizottság a pénzügyekkel, vagyongazdálkodással kapcsolatos feladatai körében jóváhagyja az önkormányzat vagy intézményei által benyújtásra kerülő európai uniós és egyéb pályázatokat, amennyiben azok önrészt nem igényelnek.

I.

Tájékoztatom a Bizottságot, hogy a Savaria Megyei Hatókörű Városi Múzeum (a továbbiakban: Múzeum) nem tudott eleget tenni fenti kötelezettségének, mert a Gazdasági és Jogi Bizottság márciusi időpontját megelőzően indokolt volt az önrészt és fenntartási kötelezettséget nem igénylő pályázataik benyújtása a tervezett programjaik megvalósításához. Előzőek alapján a Múzeum az alábbi pályázatokat nyújtotta be:

1. Nemzeti Kulturális Alap Képzőművészeti Kollégiuma

„Karácsonyi tárlat” megrendezése szombathelyi, Vas és Zala megyei művészek alkotásaiból.

 Megpályázott összeg: 830.000,- Ft

2. Magyar Művészeti Akadémia Népművészeti Tagozata

 „Augusztus 20. a Vasi Skanzenben” c. program megvalósítása (népszokások felelevenítése, kenyérsütés, előadások, műhelymunka és zenés színpadi műsorok, népi játékok, nyitott porták).

 Megpályázott összeg: 990.000,- Ft

Fentieken túl a Múzeum társpályázóként részt kíván venni a „Digit Pannonia” - Creative Europe Programme (CREA-2022) – European Cooperation Project (CREA-CULT-2022-COOP-1) pályázaton. A 12 hónapos futamidejű (2023. január – december) projekt 20% önrészt igényel, ami azonban munkaórával elszámolható, így ahhoz a Múzeum önkormányzati többletforrást nem igényel.

A pályázat keretében az alábbiakat kívánják megvalósítani:

* Az Iseum Savariense kiemelt, jellegzetes tárgyairól forgatható 3D képek készítése, továbbá az épített örökség elemei is digitalizálásra kerülnek, így az OTP alatti római bemutatóhely.
* „Római vásár” megrendezése, amely elsősorban római gyűjteménnyel, kiállítóhellyel rendelkező intézmények számára biztosít bemutatkozási lehetőséget.
* Közönségkapcsolat fejlesztése honlap létrehozásával, valamint gyermeksarok kialakítása az Iseum Savariense helyiségében.

A projekt költségvetését az előterjesztés 1. sz. melléklete tartalmazza.

II.

A Berzsenyi Dániel Megyei Hatókörű Városi Könyvtár a Nemzeti Kulturális Alap Könyvtárak és Levéltárak Kollégiumához kíván 1,5 millió forint összegű, önrészt és fenntartási kötelezettséget nem igénylő pályázatot benyújtani, melyből az Országos Könyvtári Napok (2022. október 3-9.) Vas megyei programjait kívánja megvalósítani.

A Gazdasági és Jogi Bizottság a 2022. március 28-i ülésén dönt a pályázatokon való részvétel elfogadásáról. A Gazdasági és Jogi Bizottság döntését a bizottság elnöke az ülésen szóban ismerteti.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2022. március „ ”**

**/: Horváth Soma :/**

**HATÁROZATI JAVASLAT**

**…../2022. (III.29.) KOCB. számú határozat**

A Kulturális, Oktatási és Civil Bizottság a „Tájékoztató kulturális intézmények pályázaton történő részvételéről” c. előterjesztést megtárgyalta, és a tájékoztatót tudomásul veszi.

**Felelős:**  Putz Attila, a Kulturális, Oktatási és Civil Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője,

 Dr. Baráthné Molnár Mónika, a Berzsenyi Dániel Megyei Hatókörű Városi Könyvtár igazgatója.

 Csapláros Andrea, a Savaria Megyei Hatókörű Városi Múzeum igazgatója)

**Határidő:** azonnal